
10 Μαίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Εισαγωγή μαθητών στα Πρότυπα Πειραματικά Σχο¬ 
λεία (Νηπιαγωγεία - Δημοτικά Σχολεία) για το 

σχολικό έτος 2013-2014. 1 

Ολοκλήρωση επένδυσης και πιστοποίηση έναρξης 
της παραγωγικής λειτουργίας της ατομικής επι¬ 
χείρησης του ΑΡΜΕΝΑΚΗ ΔΗΜΗΤΡΙΟΥ. 2 

Τροποποίηση, ολοκλήρωση, οριστικοποίηση κόστους, 
έναρξης παραγωγικής λειτουργίας της επένδυ¬ 
σης της επιχείρησης «ΣΤΡΑΤΙΔΑΚΗΣ ΣΤΑΥΡΟΣ» 
σύμφωνα με το άρθρο 8 παρ. 1 του Ν. 3299/2004, 
το αρ. 18 παρ. 6 του Ν. 4013/2011, το αρ. 16 παρ. 2 


του Ν. 3908/2011 και το ΠΔ. 33/2011. 3 

ΑΠΟΦΑΣΕΙ Σ 

Αριθμ. Δ1/61996 (1) 


Εισαγωγή μαθητών στα Πρότυπα Πειραματικά Σχολεία 
(Νηπιαγωγεία - Δημοτικά Σχολεία) για το σχολικό 
έτος 2013-2014. 

Η ΔΙΟΙΚΟΥΣΑ ΕΠΙΤΡΟΠΗ ΠΡΟΤΥΠΩΝ ΠΕΙΡΑΜΑΤΙΚΩΝ 
ΣΧΟΛΕΙΩΝ (Δ.Ε.Π.Π.Σ.) 

Έχοντας υπόψη: 

1. Τις διατάξεις: 

α) των άρθρων 40 και 44 του Νόμου 3966/2011 (ΦΕΚ 
118/τ.Α'), «Θεσμικό πλαίσιο των Πρότυπων Πειραματικών 
Σχολείων,Ίδρυση Ινστιτούτου Εκπαιδευτικής Πολιτικής, 
Οργάνωση του Ινστιτούτου Τεχνολογίας Υπολογιστών 
και Εκδόσεων «ΔΙΟΦΑΝΤΟΣ» και λοιπές διατάξεις». 

β) του άρθρου 329, παρ. 4α του Νόμου 4072/2012 (ΦΕΚ 
86/Α) «Βελτίωση επιχειρηματικού περιβάλλοντος - Νέα 
εταιρική μορφή - Σήματα - Μεσίτες Ακινήτων - Ρύθμι¬ 
ση θεμάτων ναυτιλίας, λιμένων και αλιείας και άλλες 
διατάξεις». 

Γ) της αριθμ. 72227/Δ2/02-06-2011 (ΦΕΚ 212/ΥΟΔΔ/ 
04-07-2011) Υ.Α., όπως τροποποιήθηκε με την αριθμ. 
Φ.361.22/4314/Δ1/14- 01 -2013 (ΦΕΚ 15/ΥΟΔΔ/16-01 -2013) Υ.Α. 
«τροποποίηση της αριθμ 72227/Δ2/ 02-06-2011 (ΦΕΚ 212/ 
ΥΟΔΔ/04-07-2011) απόφασης, «Συγκρότηση της Διοι- 
κούσας Επιτροπής Πρότυπων Πειραματικών Σχολείων 
(Δ.Ε.Π.Π.Σ.)» και ισχύει. 


2. Την με αριθμ. 122084/Δ4/25-10-2011 Υ.Α. (Φ.Ε.Κ. 2546/ 
Β'/7-11-2011) «Χαρακτηρισμός σχολικών μονάδων ως Πρό¬ 
τυπων Πειραματικών Σχολείων» και την με αριθμ. 66365/ 
Δ4/13-6-2012 (ΦΕΚ 1968/τ.Β'/18-6-2012) «Χαρακτηρισμός 
σχολικών μονάδων ως Πρότυπων Πειραματικών Σχο¬ 
λείων». 

3. Τ ις εισηγήσεις των Επιστημονικών Εποπτικών Συμ¬ 
βουλίων (ΕΠ.Ε.Σ.) των Π.Π.Σ. για την εισαγωγή των μα¬ 
θητών/τριών στα Πρότυπα Πειραματικά Σχολεία για το 
σχολικό έτος 2013-14. 

4. Τις αριθμ. 2/2013 και 6/2013 πράξεις της Δ.Ε.Π.Π.Σ. 

5. Το γεγονός ότι δεν προκαλείται δαπάνη εις βάρος 
του Κρατικού Προϋπολογισμού, αποφασίζουμε: 

την εισαγωγή μαθητών στα Πρότυπα Πειραματικά Δη¬ 
μοτικά Σχολεία και Νηπιαγωγεία για τα σχολικό έτος 
2013-2014 ως εξής: 

Η επιλογή των μαθητών/τριών στα Πρότυπα Πειραμα¬ 
τικά Νηπιαγωγεία θα γίνει με κλήρωση. Για τα υφιστά¬ 
μενα Πρότυπα Πειραματικά Νηπιαγωγεία και Δημοτικά 
Σχολεία, τα οποία συνδέονται μεταξύ τους, οι απόφοιτοι 
του Νηπιαγωγείου θα εγγραφούν στο συνδεδεμένο Δη¬ 
μοτικό Σχολείο. Ο αριθμός των μαθητών/τριών που μπο¬ 
ρεί να εγγραφούν στο Πρότυπο Πειραματικό Δημοτικό 
Σχολείο είναι ίσος με τον αριθμό των αποφοίτων του 
συνδεδεμένου Πρότυπου Πειραματικού Νηπιαγωγείου, 
προσαυξημένος έως και κατά 50%. Αν το Πρότυπο Πει¬ 
ραματικό Δημοτικό Σχολείο δε συνδέεται με Πρότυπο 
Πειραματικό Νηπιαγωγείο, η εισαγωγή των μαθητών/ 
τριών θα γίνει με κλήρωση. 

Α. Πρότυπα Πειραματικά Νηπιαγωγεία 

Οι ενδιαφερόμενοι γονείς και κηδεμόνες για την 
εγγραφή των νηπίων στο νηπιαγωγείο οφείλουν να 
υποβάλλουν σχετική αίτηση στο Πρότυπο Πειραματικό 
Νηπιαγωγείο που επιθυμούν κατά το χρονικό διάστημα 
από 15 έως 27 Μαίου 2013. 

Οι γονείς και οι κηδεμόνες, που υποβάλλουν αίτηση 
για συμμετοχή στην κλήρωση, θα βεβαιώνουν με υπεύ¬ 
θυνη δήλωση ότι είναι οι κηδεμόνες των υποψηφίων 
νηπίων και δεν έχουν υποβάλει αίτηση σε άλλο Πρό¬ 
τυπο Πειραματικό Νηπιαγωγείο. Τα υπόλοιπα έγγραφα 
τα οποία ορίζει ο νόμος για την εγγραφή των νηπίων, 
θα κατατεθούν από τους γονείς και κηδεμόνες, μετά 
τη διαδικασία για όσα νήπια κληρωθούν. Κάθε τάξη 
αποτελείται μέχρι 25 το πολύ μαθητές. 

Τις αιτήσεις της προηγούμενης παραγράφου παρα- 
λαμβάνει ο Προϊστάμενος του Πρότυπου Πειραματικού 
Νηπιαγωγείου ή ο υπεύθυνος εκπαιδευτικός που ορί¬ 
ζεται από το οικείο Επιστημονικό Εποπτικό Συμβούλιο 
(ΕΠ.Ε.Σ.) και καταχωρίζει αμέσως τα στοιχεία του κάθε 
υποψηφίου σε αριθμημένη κατ’ αύξοντα ονομαστική κα¬ 
τάσταση, μία για τους μαθητές και μία για τις μαθήτριες, 
γνωστοποιώντας, με επικυρωμένο σχετικό σημείωμα 
στον ενδιαφερόμενο γονέα, τον αύξοντα αριθμό του 
μαθητή ή της μαθήτριας, που καταχωρίστηκε στην αντί¬ 
στοιχη ονομαστική κατάσταση. 

Μετά τη λήξη της προβλεπόμενης προθεσμίας υπο¬ 
βολής αιτήσεων, αν ο συνολικός αριθμός των υποψη¬ 
φίων μαθητών και μαθητριών, είναι ίσος ή μικρότερος 
από τον αριθμό των προβλεπόμενων θέσεων, το οικείο 
ΕΠ.Ε.Σ. αποφασίζει την εισαγωγή όλων ανεξαιρέτως 
των υποψηφίων. Αν αντίθετα ο συνολικός αριθμός των 
υποψηφίων μαθητών και μαθητριών είναι μεγαλύτερος 
από τον αριθμό των προβλεπόμενων θέσεων, επιλέγο¬ 
νται με κλήρωση (γενική και ειδική) σε ίση κατά φύλο 
αναλογία, όσοι μαθητές ή μαθήτριες απαιτούνται για 
την πλήρωση οπωσδήποτε όλων των κενών θέσεων. 

Η ανωτέρω κλήρωση θα διεξαχθεί την Παρασκευή 7 
Ιουνίου 2013 μέσα στο οικείο διδακτήριο και ενώπιον 
των ενδιαφερομένων γονέων, από τριμελή επιτροπή 
γονέων, που ορίζεται από τους ίδιους και που το έργο 
της λήγει με τη σύνταξη ειδικού σχετικού πρακτικού. 
Αρχικά θα διεξαχθεί η γενική κλήρωση σύμφωνα με 
την οποία θα επιλεγούν το 80% των προκηρυσσομέ- 
νων θέσεων και στην οποία θα συμμετέχουν όλοι οι 
υποψήφιοι μαθητές και μαθήτριες. Στη συνέχεια θα 
διεξαχθεί η ειδική κλήρωση με την οποία θα επιλεγεί 
το 20% των προκηρυσσόμενων θέσεων για μαθητές 
και μαθήτριες οι οποίοι είναι α) δίδυμοι ή τρίδυμοι ή 
υιοθετημένοι αδελφοί που έχουν γεννηθεί το ίδιο έτος, 
μαθητών που κληρώθηκαν, β) αδελφοί μαθητών που 
ήδη φοιτούν στο συνδεδεμένο Πρότυπο Πειραματικό 
Δημοτικό Σχολείο και γ) παιδιά εκπαιδευτικών που υπη¬ 
ρετούν στο Πρότυπο Πειραματικό Νηπιαγωγείο ή στο 
συνδεδεμένο Πρότυπο Πειραματικό Δημοτικό Σχολείο. 
Αρχικά κληρώνονται οι δίδυμοι ή τρίδυμοι αδελφοί ή 
υιοθετημένοι αδελφοί εκείνων των μαθητών/τριών που 
έχουν επιλεγεί στην γενική κλήρωση. Οι τυχόν κενές 
θέσεις που δεν έχουν καλυφθεί με την προηγούμενη 
κατηγορία καλύπτονται από μαθητές και μαθήτριες της 
κατηγορίας β. Αν υπάρχουν ακόμη κενές θέσεις, αυτές 
καλύπτονται από μαθητές και μαθήτριες της κατηγορί¬ 
ας γ. Την τυπική εγκυρότητα της κλήρωσης εγγυάται με 
την προσωπική του παρουσία το ΕΠ.Ε.Σ. του Πρότυπου 
Πειραματικού Σχολείου (Νηπιαγωγείου). 

Παράλληλα για την πλήρωση των κενών θέσεων, που 
τυχόν θα δημιουργηθούν κατά τη διάρκεια του διδακτι¬ 
κού έτους καταρτίζονται την ίδια ημέρα δυο πίνακες, 
ένας για τους μαθητές και ένας για τις μαθήτριες, στους 
οποίους αναγράφονται κατά σειρά μέχρι 20 μαθητές, 
οι οποίοι επιλέγονται ως επιλαχόντες με κλήρωση που 
γίνεται μεταξύ των μαθητών και μαθητριών που δεν 
κληρώθηκαν για την κάλυψη των προβλεπόμενων κενών 
θέσεων. 

Αμέσως μετά τη διεξαγωγή των κληρώσεων το ΕΠ.Ε.Σ. 
επικυρώνει το αποτέλεσμα και γνωστοποιεί με σχετική 
έγγραφη ανακοίνωση τα ονόματα των μαθητών και μα¬ 
θητριών που καταλαμβάνουν τις καθορισμένες θέσεις. 


Με παράλληλη ανακοίνωσή του γνωστοποιεί επίσης 
τους δυο πίνακες με τους επιλαχόντες της προηγούμε¬ 
νης παραγράφου των οποίων η ισχύς παύει με τη λήξη 
των μαθημάτων του διδακτικού έτους. 

Β. Πρότυπα Πειραματικά Δημοτικά Σχολεία 

Οι ενδιαφερόμενοι γονείς και κηδεμόνες για την εγ¬ 
γραφή των μαθητών στο Δημοτικό οφείλουν να υποβάλ¬ 
λουν σχετική αίτηση στο Πρότυπο Πειραματικό Δημο¬ 
τικό Σχολείο που επιθυμούν κατά το χρονικό διάστημα 
από 15 έως 27 Μα'ίου 2013. 

Οι γονείς και οι κηδεμόνες, που υποβάλλουν αίτηση 
για συμμετοχή στην κλήρωση και θα βεβαιώνουν με 
υπεύθυνη δήλωση ότι είναι οι κηδεμόνες των υποψη¬ 
φίων μαθητών και δεν έχουν υποβάλει αίτηση σε άλλο 
Πρότυπο Πειραματικό Δημοτικό. Τα υπόλοιπα έγγραφα, 
τα οποία ορίζει ο νόμος για την εγγραφή των μαθητών, 
θα κατατεθούν από τους κηδεμόνες μετά τη διαδικασία 
για όσους μαθητές κληρωθούν. Κάθε τάξη αποτελείται 
μέχρι 25 το πολύ μαθητές. 

Στην Α' τάξη του Δημοτικού του Πειραματικού Σχο¬ 
λείου Πανεπιστημίου Θεσσαλονίκης έχουν δικαίωμα 
εγγραφής οι απόφοιτοι μαθητές του οικείου Πρότυπου 
Πειραματικού Νηπιαγωγείου (1/Θ Ολοήμερο Πρότυπο 
Πειραματικό Νηπιαγωγείο μη ενταγμένο στο Πανεπιστή¬ 
μιο Θεσσαλονίκης- Συνεργαζόμενο Π.Π.Σ.Α.Π.Θ.). Στην 
Α' τάξη του 8/Θ Πρότυπου Πειραματικού Δημοτικού 
Σχολείου του Πανεπιστημίου Πατρών έχουν δικαίωμα 
εγγραφής οι απόφοιτοι μαθητές του 2/Θ Πρότυπου 
Πειραματικού Νηπιαγωγείου Πανεπιστημίου Πατρών 
(Μη ενταγμένο σε Παιδαγωγικό Τμήμα-Συνεργαζόμενο 
Νηπιαγωγείο). 

Τις αιτήσεις της προηγούμενης παραγράφου παρα- 
λαμβάνει ο Διευθυντής του Πρότυπου Πειραματικού 
Σχολείου (Δημοτικού) ή ο υπεύθυνος εκπαιδευτικός που 
ορίζεται από το οικείο ΕΠ.Ε.Σ. και καταχωρίζει αμέσως 
τα στοιχεία του κάθε υποψηφίου σε αριθμημένη κατ’ αύ¬ 
ξοντα ονομαστική κατάσταση, μία για τους μαθητές και 
μια για τις μαθήτριες, γνωστοποιώντας, με επικυρωμέ¬ 
νο σχετικό σημείωμα στον ενδιαφερόμενο γονέα, τον 
αύξοντα αριθμό του μαθητή ή της μαθήτριας, που κα¬ 
ταχωρίστηκε στην αντίστοιχη ονομαστική κατάσταση. 

Μετά τη λήξη της προβλεπόμενης προθεσμίας υπο¬ 
βολής αιτήσεων, αν ο συνολικός αριθμός των υποψη¬ 
φίων μαθητών και μαθητριών, είναι ίσος ή μικρότερος 
από τον αριθμό των προβλεπόμενων θέσεων, το οικείο 
ΕΠ.Ε.Σ. αποφασίζει την εισαγωγή όλων ανεξαιρέτως 
των υποψηφίων. Αν αντίθετα ο συνολικός αριθμός των 
υποψηφίων μαθητών και μαθητριών είναι μεγαλύτερος 
από τον αριθμό των προβλεπόμενων θέσεων, επιλέγο¬ 
νται με κλήρωση (γενική και ειδική) σε ίση κατά φύλο 
αναλογία, όσοι μαθητές ή μαθήτριες απαιτούνται για 
την πλήρωση οπωσδήποτε όλων των κενών θέσεων. 

Η ανωτέρω κλήρωση θα διεξαχθεί την Παρασκευή 7 
Ιουνίου 2013 μέσα στο οικείο διδακτήριο και ενώπιον 
των ενδιαφερομένων γονέων, από τριμελή επιτροπή 
γονέων, που ορίζεται από τους ίδιους και που το έργο 
της λήγει με τη σύνταξη ειδικού σχετικού πρακτικού. 
Αρχικά θα διεξαχθεί η γενική κλήρωση σύμφωνα με την 
οποία θα επιλεγούν το 80% των προκηρυσσομένων θέ¬ 
σεων και στην οποία θα συμμετέχουν όλοι οι υποψήφιοι 
μαθητές και μαθήτριες. Στη συνέχεια θα διεξαχθεί η 
ειδική κλήρωση με την οποία θα επιλεγεί το 20% των 
προκηρυσσόμενων θέσεων από μαθητές και μαθήτριες 

οι οποίοι είναι α) δίδυμοι ή τρίδυμοι αδελφοί ή υιοθε¬ 
τημένοι αδελφοί που έχουν γεννηθεί το ίδιο έτος, μα¬ 
θητών που κληρώθηκαν, β) αδελφοί μαθητών που ήδη 
φοιτούν στο Πρότυπο Πειραματικό Δημοτικό Σχολείο 
και γ) παιδιά εκπαιδευτικών που υπηρετούν στο Πρότυ¬ 
πο Πειραματικό Δημοτικό Σχολείο. Αρχικά κληρώνονται 
οι δίδυμοι ή τρίδυμοι αδελφοί ή υιοθετημένοι αδελφοί, 
εκείνων των μαθητών/τριών που έχουν επιλεγεί στην 
γενική κλήρωση. Οι τυχόν κενές που δεν έχουν καλυ¬ 
φθεί με την προηγούμενη κατηγορία καλύπτονται από 
μαθητές και μαθήτριες της κατηγορίας β. Αν υπάρχουν 
ακόμη κενές θέσεις, αυτές καλύπτονται από μαθητές 
και μαθήτριες της κατηγορίας γ. 

Την τυπική εγκυρότητα της κληρώσεως εγγυάται με 
την προσωπική του παρουσία το ΕΠ.Ε.Σ. του Πρότυ¬ 
που Πειραματικού Σχολείου (Δημοτικού). Παράλληλα 
για την πλήρωση των κενών θέσεων, που τυχόν θα 
δημιουργηθούν κατά τη διάρκεια του διδακτικού έτους 
καταρτίζονται την ίδια ημέρα δυο πίνακες, ένας για 
τους μαθητές και ένας για τις μαθήτριες, στους οποίους 
αναγράφονται κατά σειρά μέχρι 20 μαθητές, οι οποίοι 
επιλέγονται ως επιλαχόντες με κλήρωση που γίνεται 
μεταξύ των μαθητών και μαθητριών που δεν κληρώθη¬ 
καν για την κάλυψη των προβλεπόμενων κενών θέσεων. 

Αμέσως μετά τη διεξαγωγή των κληρώσεων το ΕΠ.Ε.Σ. 
επικυρώνει το αποτέλεσμα και γνωστοποιεί με σχετική 
έγγραφη ανακοίνωση τα ονόματα των μαθητών και μα¬ 
θητριών που καταλαμβάνουν τις καθορισμένες θέσεις. 
Με παράλληλη ανακοίνωσή του γνωστοποιεί επίσης 
τους δυο πίνακες με τους επιλαχόντες της προηγούμε¬ 
νης παραγράφου των οποίων η ισχύς παύει με τη λήξη 
των μαθημάτων του διδακτικού έτους. 

Οι κενές θέσεις των λοιπών τάξεων για κάθε Πρότυπο 
Πειραματικό Σχολείο (Νηπιαγωγείο- Δημοτικό Σχολείο) 
που δημιουργούνται με την έναρξη ή κατά τη διάρκεια 
του διδακτικού έτους καλύπτονται με κλήρωση εφόσον 
οι ενδιαφερόμενοι είναι περισσότεροι από τον αριθμό 
των κενών θέσεων, και ύστερα από σχετική προκήρυξη 
που αναρτάται στον πίνακα ανακοινώσεων του Πρότυ¬ 
που Πειραματικού Σχολείου το αργότερο μέχρι τέλους 
Ιουνίου. Η κλήρωση διενεργείται στο διάστημα από 1 
έως 10 Σεπτεμβρίου το αργότερο, με τη διαδικασία που 
καθορίζεται στις προηγούμενες παραγράφους. 

Οι γονείς και οι κηδεμόνες των μαθητών που ενδιαφέ- 
ρονται να εισαχθούν σε Πρότυπο Πειραματικό Σχολείο 
(Νηπιαγωγείο ή Δημοτικό), μπορούν να υποβάλλουν αί¬ 
τηση μόνο σε ένα Πρότυπο Πειραματικό Σχολείο για 
κάθε σχολικό έτος. 

Παρακαλούνται οι Διευθυντές των Διευθύνσεων 
Πρωτοβάθμιας Εκπαίδευσης να ενημερώσουν όλες τις 
σχολικές μονάδες αρμοδιότητάς τους, καθώς και κάθε 
ενδιαφερόμενο. 

Τέλος, καλούνται οι Διευθυντές και οι Προϊστάμενοι 
των σχολικών μονάδων Πρωτοβάθμιας Εκπαίδευσης 
να ενημερώσουν με ευθύνη τους, τους γονείς και τους 
μαθητές και να αναρτήσουν την απόφαση αυτή στον 
πίνακα των ανακοινώσεων του σχολείου. 

Επισημαίνουμε ότι, τα δικαιολογητικά για την εγγραφή 
των νηπίων στο Νηπιαγωγείο ορίζονται σύμφωνα με 
τις διατάξεις του άρθρου 7, παρ. 2 του Π.Δ. 200/1998 
(ΦΕΚ 161/Α') και τα δικαιολογητικά για την εγγραφή των 
μαθητών στην Α' τάξη του Δημοτικού Σχολείου ορίζο¬ 
νται σύμφωνα με το άρθρο 7, παρ. 3 του Π.Δ. 201/1998 


(ΦΕΚ 161/Α') όπως τροποποιήθηκε με το άρθρο 27 του 
Ν. 3687/2008 (ΦΕΚ 159/Α'). Σε ότι αφορά στα πιστο¬ 
ποιητικά γέννησης των μαθητών, αυτά αναζητούνται 
αυτεπάγγελτα και μόνον από τους Προϊσταμένους των 
Νηπιαγωγείων και τους Διευθυντές των Δημοτικών Σχο¬ 
λείων, σύμφωνα με τη αριθμ. Φ.6/350/67503/Γ1/16-6-2011 
εγκύκλιο του Υ.ΠΑΙ.Θ.Π.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 8 Μάίου 2013 

Ο Πρόεδρος 

ΓΕΩΡΓΙΟΣ ΘΕΟΦ. ΚΑΛΚΑΝΗΣ 

- ♦ - 

( 2 ) 

Ολοκλήρωση επένδυσης και πιστοποίηση έναρξης της 
παραγωγικής λειτουργίας της ατομικής επιχείρησης 
του ΑΡΜΕΝΑΚΗ ΔΗΜΗΤΡΙΟΥ. 

Με την ΑΠ.οικ. 19956/821/Π12/5/00053/Ε/Ν. 3299/2004/ 
30-04-2013 απόφαση του Περιφερειάρχη Βορείου Αιγαί¬ 
ου ολοκληρώθηκε η επένδυση της ατομικής επιχείρησης 
του ΑΡΜΕΝΑΚΗ ΔΗΜΗΤΡΙΟΥ που αναφέρεται στον εκ¬ 
συγχρονισμό υφιστάμενου οδοντοτεχνικού εργαστηρί¬ 
ου, συνολικού κόστους 166.828,55 € 

• Το ύψος της επιχορήγησης ορίστηκε στο ποσό των 
76.741,13 € που αποτελεί ποσοστό 46% του ενισχυόμε- 
νου κόστους της επένδυσης. 

• Η ίδια συμμετοχή ορίστηκε στο ποσό των 90.087,42 € 
που αποτελεί ποσοστό 54% του ενισχυόμενου κόστους 
της επένδυσης. 

• Δεν χρησιμοποιήθηκε μεσομακροπρόθεσμο δάνειο 
για την υλοποίηση της επένδυσης 

• Ημερομηνία ολοκλήρωσης της επένδυσης ορίστηκε 
η 26.6.2012. 

• Σύμφωνα με την απόφαση υπαγωγής ο φορέας δεν 
έχει υποχρέωση δημιουργίας νέων θέσεων απασχό¬ 
λησης. 

• Με την απόφαση αυτή εγκρίθηκε και η καταβολή 
στον επενδυτικό φορέα του υπόλοιπου ποσού της επι¬ 
χορήγησης, ύψους 33.903,14 € 

• Σύμφωνα με το άρθρο 16 παρ. 2δ του Ν. 3908/2011 
δεν απαιτείται γνωμοδότηση από Γνωμοδοτική Επιτρο¬ 
πή για την ολοκλήρωση της επένδυσης. 

Η περίληψη αυτή να δημοσιευθεί στην Εφημερίδα της 
Κυβερνήσως. 

Ο Περιφερειάρχης 

ΑΘΑΝΑΣΙΟΣ ΓΙΑΚΑΛΗΣ 

-♦- 

(3) 

Τροποποίηση, ολοκλήρωση, οριστικοποίηση κόστους, 
έναρξης παραγωγικής λειτουργίας της επένδυσης 
της επιχείρησης «ΣΤΡΑΤΙΔΑΚΗΣ ΣΤΑΥΡΟΣ» σύμ¬ 
φωνα με το άρθρο 8 παρ. 1 του Ν. 3299/2004, το 
αρ. 18 παρ. 6 του Ν. 4013/2011, το αρ. 16 παρ. 2 του 
Ν. 3908/2011 και το Π.Δ. 33/2011. 

Με την ΔΙΑΠ/113955/46623/Π10/5/566/Ν. 3299/2004/ 
08.05.2013 απόφαση του περιφερειάρχη Κρήτης εγκρί- 
θηκε η τροποποίηση, ολοκλήρωση, οριστικοποίηση κό¬ 
στους, έναρξη παραγωγικής λειτουργίας της επένδυσης 
με τα παρακάτω στοιχεία: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Επωνυμία 

ΣΤΡΑΤΙΔΑΚΗΣ ΣΤΑΥΡΟΣ 

Είδος Επένδυσης 

ΚΑΤΑΣΚΕΥΗ ΘΕΡΜΟΚΗΠΙ- 
ΑΚΗΣ ΜΟΝΑΔΑΣ ΕΚΤΑΣΗΣ 
4,096 ΣΤΡΕΜ. ΠΑΡΑΓΩΓΗΣ 
ΚΗΠΕΥΤΙΚΩΝ ΠΡΟΪΟΝΤΩΝ 

Τόπος Εγκατάστασης 

«ΚΙΣΣΑΝΑ» ΔΔ ΒΟΡΡΩΝ - Δ. 
ΦΑΙΣΤΟΥ - Ν. ΗΡΑΚΛΕΙΟΥ 

Συνολικό Επιχορηγούμενο 
Κόστος Αρχικής Επένδυσης 

167.000,00 (100%) 

Κόστος οριστικοποίησης 

167.000,00 (100%) 

Επιχορήγηση 

66.800,00 (40%) 

ΝΘΕ σε ΕΜΕ που καθορίστη¬ 
καν στην εγκριτική απόφαση 

1 Ε.Μ.Ε. 

ΝΘΕ σε ΕΜΕ που δημιουργή- 
θηκαν λόγω της επένδυσης 

0,75 Ε.Μ.Ε. 


Ημερομηνία ολοκλήρωσης 

11.07.2011 

Ημερομηνία έναρξης παρα¬ 
γωγικής λειτουργίας 

26.11.2012 

Να καταβληθεί το υπόλοιπο 
ποσό της επιχορήγησης 

33.400,00 € 


Για την έκδοση της απόφασης αυτής δεν απαιτείται 
έγκριση γνωμοδοτικής επιτροπής βάσει του άρθρου 16 
παρ. 2 (μεταβατικές διατάξεις) του Ν. 3908/2011 (ΦΕΚ 
8/Α/01.02.2011) «Ενίσχυση Ιδιωτικών Επενδύσεων για 
την οικονομική ανάπτυξη την επιχειρηματικότητα και 
την περιφερειακή συνοχή» και του Π.Δ. 33/2011 (ΦΕΚ 
83/Α/14.04.2011) «Διαδικασία αξιολόγησης κ ελέγχου των 
επενδυτικών σχεδίων που υπάγονται στο Ν. 3908/2011». 

Η περίληψη αυτή να δημοσιευτεί στην Εφημερίδα της 
Κυβερνήσεως. 

Ο Περιφερειάρχης 
ΣΤΑΥΡΟΣ ΑΡΝΑΟΥΤΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


























